**О Б Р А З Л О Ж Е Њ Е**

**I. Уставни основ за доношење закона**

Уставни основ за доношење Закона о потврђивању Споразума између страна потписница Конвенције о полицијској сарадњи у југоисточној Европи о аутоматској размени ДНК података, дактилоскопских података и података о регистрованим возилима, са Споразумом о спровођењу Споразума између страна потписница Конвенције о полицијској сарадњи у југоисточној Европи о аутоматској размени ДНК података, дактилоскопских података и података о регистрованим возилима, садржан је у члану 99. став 1 тачка 4. Устава Републике Србије, према којој је у надлежности Народне скупштине да потврђује међународне уговоре када је законом предвиђена обавеза њиховог потврђивања.

**II. Разлози за потврђивање споразума**

Правни оквир сарадње Републике Србије и држава са којима је закључен Споразум између страна потписница Конвенције о полицијској сарадњи у југоисточној Европи о аутоматској размени ДНК података, дактилоскопских података и података о регистрованим возилима, са Споразумом о спровођењу, представља Конвенција о полицијској сарадњи у ЈИЕ **(**„Службени гласник РС”, број 70/07), коју су 2006. године потписали министри унутрашњих пословаРепублике Србије, Албаније, БиХ, Македоније, Молдавије, Црне Горе и Румуније, а накнадно приступиле Бугарска (2008), Аустрија (2011), Мађарска (2012) и Словенија (2013).

Споразум између страна потписница Конвенције о полицијској сарадњи у југоисточној Европи о аутоматској размени ДНК података, дактилоскопских података и података о регистрованим возилима, са пратећим Споразумом о спровођењу потписан је 13. септембра 2018. године, у Бечу.

Разлози који су руководили Републику Србију да закључи овај мултилатерални споразум су поред заједничког интереса за борбу против прекограничног криминала, илегалних миграција и тероризма, уједно и чињеница да се закључивањем предметног споразума истовремено испуњава и део обавеза које предвиђа Акциони план за поглавље 24 у процесу приступања Европској унији.

Према члану 24. наведеног споразума Република Србија је депозитар овог споразума и у складу са одредбама поменутог члана обавештава стране потписнице о полагању инструмента ратификације, прихватања, одобравања или приступања, о изјавама, саопштењима или обавештењима датим у вези са овим споразумом.

Потврђивањем споразума омогућује се његово ступање на снагу, како је предвиђено чланом 26. Споразума, шездесетог дана од датума полагања другог инструмента ратификације, прихватања, одобравања или приступања.

Пре почетка примене овог споразума у пракси међутим, потребно је поред испуњавања правних и техничких предуслова, такође извршити и евалуацију у складу са чланом 21. Споразума.

Уједно потврђивањем овог споразума омогућиће се његова примена, која треба да допринесе даљем јачању сарадње између страна потписницау борби против претњи по јавну безбедност у смислу спречавања, откривања и расветљавања кривичних дела, а посебно кроз размену информација између надлежних органа односноаутоматизовану размену ДНК података, дактилоскопских података и података о регистрованим возилима.

Сагласно члану 13. Закона о закључивању и извршавању међународних уговора („Службени гласник РС”, број 32/13), Министарство спољних послова покреће поступак потврђивања наведеног споразума.

**III. Оцена потребе финансијских средстава за спровођење закона**

За потврђивање овог споразума, са пратећим Споразумом о спровођењу у 2018. години нису потребна финансијска средства.

У 2019. и 2020. години средства ће бити обезбеђена у складу са лимитима за 2019. и 2020. годину за раздео 15. Министарство унутрашњих послова.